
SUFOI 

Ekspedition og regnskab: 
Skandinavisk UFO Information - SUFOI, 
Postbox 6,2820 Gentofte 
Giro 9 11 77 25 

Tlf. 42 24 17 02 

Normal ekspeditionstid: Kl. 18-23. 

1) SUFOI er en forening, der har til formål at bidrage til for 

ståelsen af ufo-fænomenerne ved indsamling og bear¬ 
bejdning af kildemateriale (observationsberetninger, for 
sogsresultater. boger m m ). samt at udbrede kendskabet 
til emnet ved publikationer, foredrag og anden udadvendt 
virksomhed. o 

2) Det er SUFOIs opfattelse, at kildematerialet udgør et 
vigtigt grundlag for undersøgelser og oplysningsarbejde 
ud fra en seriøs og kritisk synsvinkel 

3) Ved et ufo-fænomen forstår vi et himmel-fænomen, hvis 
væsentligste kendetegn er. at det selv efter en nøje under¬ 
søgelse, foretaget af kompetente personer, ikke kan for¬ 
klares som værende et kendt, naturligt fænomen. 

4) Da fænomenerne endnu er uopklarede, ønsker SUFOI 
ikke at fremhæve eller afvise nogen bestemt teori om de¬ 
res art eller oprindelse 

SUFOI ledes af Repræsentantskabet. 

Den daglige ledelse varetages af formanden og de to 
næstformænd. 

Repræsentantskabet består af 1 repræsentant fra hvert af 
de til enhver tid etablerede områder i Skandinavien og de 
nedsatte arbejdsudvalg 


REPRÆSENTANTSKAB 


SUFOIs formand, Rapportarkiv: Torben Birkeholm, 
Ådalsvej 16, 9210 Aalborg SØ. 98 14 70 97. 
Næstformand: Kim Møller Hansen, 

Eilekiersvej 14, Benløse, 4100 Ringsted. 

SUFOI • UFO-NYT 

De i »UFO-NYT« offentliggjorte artikler fremtræder 
som bidrag til kendskabet og forståelsen af UFO- 
forskningen i dens forskellige former, uden at SUFOI 
nødvendigvis anerkender de tanker, som måtte frem¬ 
komme heri, og uden at organisationen hæfter for de 
fremsatte meninger. Red. 


AKTIVITETER _ 

Mellem himmel og 
jord 

A f Kim Møller Hansen. 


I perioden 1. maj til 6. maj deltog SUFOI i 
udstillingen »Mellem himmel og jord« på 
Torvet i indkøbscentret »City 2« i Tåstrup. 

Udstillingen blev arrangeret med meget 
kort varsel. Desuden skulle alle stande be- 
mandes i hele centrets åbningstid. Da alt ar¬ 
bejde i SUFOI som bekendt er fritids¬ 
arbejde, gav dette krav anledning til pro¬ 
blemer. Men heldigvis lykkedes det os at lø¬ 
se denne opgave, så det blev muligt for os 
at tage imod Centerforeningens tilbud om 
at udstille. 

SUFOI til tildelt en stand på 12m 2 , hvor 
vi havde en række plancher, som i løbet af 
de seks dage blev flittigt studeret af de man¬ 
ge besøgende. De andre udstillere på »Mel¬ 
lem himmel og jord« var: Tycho Brahe Pla¬ 
netariet, Ole Rømers museum, Astrologen 
Sigvard Mahler Dam, Torben Ask Trading 
(kikkerter) og Søren Andersen (der bl.a. 
har konserveret Ole Rømer museets gamle 
instrumenter). 

Udstillingen blev officielt åbnet mandag 



Et lille udsnit af SUFOIs stand. 

Foto: Kim Møller Hansen. 



Til højre ses lidt af det oppustelige mini-planetarium, som gjorde stor lykke. Billedet er ta¬ 
get Kr. Himmelfartsdag, som var en meget stille dag. Til gengæld var der et mylder af 
mennesker de andre dage. I alt 1.000 prøvenumre af UFO-NYT blev uddelt! 

Foto: Kim Møller Hansen. 

SUFOIs stand var lunt placeret mellem 
Tycho Brahe Planetariets stand og 
standen for Ole Rømers museum. 
Personen i billedets midte er Lars 
Spatzek, der er en flittig og dygtig 
skribent i tidsskriftet »Astronomi & 
Rumfart«. 

Foto: Kim Møller Hansen. 


den 1. maj kl. 12 af borgmester Anders 
Bak, som kunne løfte sløret for de tre nye 
»maskiner«, som Ole Rømers museum har 
fået sponsoreret af Velux Fonden. 

Som et ekstra trækplaster var der lige ud 
for.SUFOIs stand opstillet et lille oppuste¬ 
ligt mini-planetarium, hvor folk fra Tycho 
Brahe Planetariet kunne give en lille for¬ 
smag på, hvad der venter folk i det »rigti¬ 
ge« planetarium, som skal stå færdigt i no¬ 
vember 1989 (se UFO-NYT 1/89). 

SUFOI fik markeret sine holdninger på 
udstillingen. Vi fik os en god snak med 
mange mennesker, og der blev knyttet gode 
kontakter udstillerne imellem. Så det er in¬ 
gen overdrivelse at kalde »Mellem himmel 
og jord« for en succes. 

Velkommen til de nye læsere, som efter 
at have »opdaget« ufo-nyt på udstillingen 
har fået lyst til at vide mere om ufo-, 
fænomenerne gennem ufo-nyt! □ 



Hos astrologerne kunne man få stillet sit 
horoskop via computer. Astrologerne mød¬ 
te også op på Kr. Himmelfartsdag. Gad vi¬ 
de, om de ikke kunne forudse, at vejret den¬ 
ne dag ville blive så godt, at folk hellere vil¬ 
le i skoven end gå på udstilling? 

Foto: Kim Møller Hansen. 



eneste 


DANMARKS V PROFESSIONELLE EDB-LØNSYSTEM 

til Bygge- og Anlægsvirksomhed 
Transport, Installation og Industri 


Alle akkordformer, automatisk forskuds- og overskudsbe¬ 
regning, mange tillægs- og fradragsordninger, lønfordeling, 
statistikker, redegørelser, alle Sh- og ferieordninger, faktu¬ 
reringsgrundlag, overførsel til/fra andre edb-systemer, en¬ 
kel gageadministration. 

Rekvirer brochure og reference-liste hos: 

Inter Cos 

Tlf. 42 78 32 97 

Unix • Olivetti • IBM • Texas Instruments • NCR • Motorola 

OBSERVATIONER _ 

Danmark 

Af Torben Birkeholm. 

Perioden gav et lavt antal henvendelser om observationer. Den 
meget milde vinter med få frostklare nætter er sikkert en af de 
væsentligste årsager. Normalt er de fleste observationer jo 
gjort i mørke på en stjerneklar himmel, hvor folk ofte lægger 
mærke til et lys. Med udbredt skydække falder antallet af ob¬ 
servationer af stjerner, planeter, meteorer, satellitter og fly 
næsten helt væk - og de udgør jo en meget stor del af de ufo¬ 
beretninger, vi får henvendelser om. 


Grøn kugle en hallucination? 

Hér skal kort omtales en af de få observati¬ 
oner fra det første kvartal i år, nemlig den 
fra 6. marts, ved 4771 Kalvehave. Observa¬ 
tøren, en ældre mand, gætter selv på, at en 
form for hallucination må være årsagen til 
det mærkelige fænomen. Ca. 10 minutter 
over otte om morgenen stod han på Viemo¬ 
segade og ventede på bussen mod Præstø. 
Det var diset og helt stille, ikke en vind rør¬ 
te sig. 


Pludselig fik han øje på en »rund, ikke 
skarpt afgrænset, lysende grøn tingest« i de 
høje trækroner på den anden side af vejen. 
Det grønne lys var ca. 25 cm i diameter og 
højst 30 meter borte. Det bevægede sig til¬ 
syneladende hen imod observatøren, der 
tog sine briller af og gned øjnene af for¬ 
bløffelse. 

Manden måtte bevæge sig nogle meter til 
venstre, for at lyset ikke skulle forsvinde 
bag huset overfor. Mens det grønne lys 


nærmede sig, blev det mindre og mindre og 
forsvandt til sidst helt, ca. midt på vejen, et 
par meter fra manden. Det hele varede 30- 
60 sekunder. Der var ikke andre vidner til 
stede, så den ældre mand gik ud på vejen og 
trådte på det sted, hvor lyset var forsvun¬ 
det, men måtte forundret konstatere, at der 
ikke var spor at se. 

Når manden gætter på, at han var udsat 
for en hallucination, hænger det sammen 
med, at hans sindsstemning var præget af, 
at han skulle til kontrol for en alvorlig syg¬ 
dom på sygehuset. Det er selvfølgelig også 
en mulighed, men samtidig minder beretnin¬ 
gen om andre tilfælde, der of te kædes sam¬ 
men med det såkaldte kuglelyns-fænomen - 
altså en form for plasmaudladning. Den 
rigtige forklaring i dette tilfælde kan de¬ 
sværre ikke bestemmes på grundlag af de 
foreliggende oplysninger. 


Ufoer tæt på i 1988 

Under denne overskrift udsendte SUFOI 
kort før påsken den årlige pressemeddelelse 
om resultatet af undersøgelserne - denne 
gang for året 1988. 

Læserne vil forstå, at vi omtalte to sjæl¬ 
landske observationer som særligt interes¬ 
sante. Den ene var den mystiske pilotobser¬ 
vation fra 7. juni 1988, hvor en fly¬ 
instruktør og hans elev blev fulgt af et sølv¬ 
farvet, kuglerundt objekt, under en flyv¬ 
ning i fuldt dagslys over Allerød flyveplads 
(omtalt i UFO-NYT 4/88, side 4). Den før¬ 
ste danske video -optagelse af et ufo¬ 
fænomen var selvfølgelig det andet interes¬ 
sante tilfælde fra 1988 (se UFO-NYT 3/88, 
side 4-5 og UFO-NYT 1/89, side 6-8), som 
blev omtalt i meddelelsen, der blev udsendt 
til aviser, radio og TV. 



Et sølvfarvet, kugleformet objekt forfølger et fly over Allerød flyveplads - én af de mest interessante observationer fra 1988. 

Tegning: Stefan Harboe Andersen. 

Oversigt over observationer registreret 
i perioden 1. januar til 31. marts 1989 


Observa¬ 

tionsdato 

Begyndel¬ 

sestids¬ 

punkt 

Varig¬ 

hed 

Observationssted 
(postnr. og bynavn) 

Antal 

obs. 

Farver 

Evt. 

identifi¬ 

kation 

01-11-88 

ca. 11.00 DNT 

4-5 sek. 

3450 Allerød 

flere 

mørk 


medio 
jan.1989 

16.55 DNT 

1 min. 

3650 Ølstykke 

1 

grøn 


17-02-89 

20.20 DNT 

1 time 

mellem 2970 Hørs¬ 

2 

gul, rød 


28-02-89 

21.45 DNT 

1 min. 

holm og 4200 Sla¬ 
gelse 

2720 Vanløse 

1 

violet, lyserød 


06-03-89 

ca. 08.10 DNT 

30-60 sek. 

4771 Kalvehave 

1 

grøn 



84 henvendelser på ét år 

Opgørelsen viser, at folk har kontaktet SU- 
FOI 84 gange i 1988 om observationer, som 
de ikke selv kunne forklare. Det er et lille 
fald i forhold til 1987, hvor vi registrerede 
105 henvendelser, men det ligger tæt på de 
87 henvendelser, som vi registrerede i 1986. 
Opklaringsprocenten ligger stabilt omkring 
90. 

TV og aviser meget interesserede 

Pressemeddelelsen skabte en stor interesse 
hos medierne, og Ritzaus Bureau udsendte 
en redigeret version, som også blev gengivet 
i deres telefonavis. Dagbladene bragte i alt 
27 artikler om sagen lige fra små notitser 


over mere udførlige omtaler til stort opsatte 
artikler med foto, tegninger og interviews 
med repræsentanter for SUFOI. 

Video-optagelsen fra Lyngby var selvføl¬ 
gelig »guf« for billed-medierne, og SUFOI 
fik straks henvendelser fra nyhedsredaktio¬ 
nerne på TV-Avisen, TV2’s Nyhederne og 
DR’s Landet Rundt. De ville alle vise noget 
af optagelsen, men kun Landet Rundt kun¬ 
ne opfylde fotografens ønske om at vise he¬ 
le optagelsen og at lade SUFOI medvirke. 
Derfor blev optagelsen vist i Landet Rundt, 
den 21. marts, kl. 18.05, efterfulgt af et in¬ 
terview i studiet med SUFOIs formand. 

Interessen for ufo-fænomenerne og SU¬ 
FOI viste sig i øvrigt i tider derefter med 


flere indslag i regional- og lokal-radioer, og 
f.eks. viste det Københavnske lokal-TV, 
Kanal 2, et interview med SUFOIs sekretær 
Karin Bøger, i magasinprogrammet »Mor¬ 
genflimmer«, den 28. marts. □ 


Sådan kan du 
hjælpe! 

Du kender sikkert en person, 
som vil blive glad for at få 
ufo-nyt. 

Send et brev til os med navn og 
adresse på din ven, og vi sen¬ 
der straks et gratis prøve¬ 
nummer af ufo-nyt og et 
fordelagtigt tilbud! 

Vi har også mange pjecer, som 
du kan få til uddeling eller til at 
lægge på det lokale bibliotek. 

Skriv til: 

ufo-nyts redaktør 
Kim Møller Hansen 
Eilekiersvej 14 
4100 Ringsted 

- ufo-nyt for dig, 

som vil vide mere... 

TILBUD TIL DIG 


Kursus for 
ra p po rto pta g e re 

Af Torben Birkeholm. 


SUFOI er den eneste danske organisation, der indsamler be¬ 
retninger om ufo-observationer, og som forsøger at finde en 
forklaring på, hvad folk oplever. 

Dette spændende detektivarbejde udføres af en håndfuld spe¬ 
cielt trænede rapportoptagere, som gør en stor indsats. Læ¬ 
serne kan følge en del af arbejdet gennem de artikler og over¬ 
sigter, der bringes her i bladet. 


Ikke alle rapporter undersøges 
i detaljer 

Vi synes selv, at vi er blevet dygtige til ar¬ 
bejdet. I dag kan vi f.eks. opklare de fleste 
af de observationer, vi får besked om. Men 
ofte står vi i den kedelige situation, at vi må 
opgive at undersøge en ellers spændende 
sag helt til bunds. Det betyder, at vi nøjes 
med at sende et spørgeskema til udfyldelse 
og evt. tager en snak i telefon med observa¬ 
tøren. I mange tilfælde ville det være det 
rigtige at besøge folk, tage med dem ud til 
observationsstedet, efterlyse vidner, checke 
flytrafik i området og meget andet. 

Måske overser vi på den måde vigtige 
brikker, der kan bidrage til opklaringen, el¬ 
ler som kan hjælpe til at give et samlet bil¬ 
lede af ufo-fænomenerne. 


Mangel på rapportoptagere 

Årsagen til, at vi må henlægge nogle rap¬ 
porter, er den ganske enkle, at vi ikke har 
folk nok. F.eks. kan en rapportoptager i 
København vanskeligt få mulighed for at 
besøge en observatør i Næstved - for ikke 
at tale om Lolland-Falster området. På 
samme måde har vi »huller« i dækningen 
andre steder i landet. Og de rapportoptage¬ 
re, vi har, kan ikke overkomme det hele 
altid. 

Vi har altså hårdt brug for flere rapport¬ 
optagere - og helst folk der ved noget om 
arbejdet. Sidstegang, vi uddannede et hold 
rapportoptagere, var tilbage i 1984 - og nu 
skal det være igen! 


Nye kurser i år 

SUFOI planlægger derfor en række kursus¬ 
forløb fra efteråret 1989, og vi vil gerne hø¬ 
re, om du vil være med. Du behøver ikke at 
vide noget som helst om rapportoptagelse 
for at deltage. Blot du er nysgerrig, udad¬ 
vendt og interesseret i mennesker og ufo¬ 
fænomenerne, kan du være med. Det er en 
fordel, hvis du kan formulere dig både 
skriftligt og mundtligt - og så skal du være 
villig til at bruge en del af din fritid på ar¬ 
bejdet. Så kan vi også love dig nogle spæn¬ 
dende timer som »detektiv«, og vi skal nokj 
lære dig resten. 


Både teori og praksis - i moduler 

De kommende kurser vil bl.a. inde¬ 
holde noget om følgende emner: 

• hvad betyder ufo, ifo m.v.? 

• forberedelse 

• interview-teknik 

• udfyldning af skemaer 

• vidne-psykologi 


• brug af kompas, vinkelmåler m.v. 

• måle-usikkerhed 

• kendte fænomener (planeter, ild¬ 
kugler, fly m.v.) 

• vurdering og rapport-skrivning 

Som noget nyt vil kurserne blive afviklet i 
moduler. Det vil sige, at man deler kurset 
op i »småbidder« over en periode, f.eks. 
med start en lørdag (evt. søndag), og resten 
fordelt over nogle aftener eller eftermidda¬ 
ge. 

På den måde får man mulighed for at 
prøve tingene i praksis ind imellem. Det har 
tidligere været et problem, at kurset blev 
presset sammen i en weekend, og at man 
havde brug for at snakke med de andre rap¬ 
portoptagere om sine erfaringer. 


Skriv eller ring, hvis det er noget for dig 

Da det er første gang, at vi forsøger denne 
kursus-form, vil det fortrinsvis blive i til¬ 
knytning til de lokale ufo-grupper, f.eks. i 

Aalborg, Århus og København. Men det 
hele afhænger af, hvor mange der er inter¬ 
esserede. 

Derfor, hvis du synes, »efterforskning« 
og »detektivarbejde« lyder spændende, så 
fat pen og papir. Send dit navn og adresse 
samt telefonnr. - og gerne et par ord om 
dig selv - til: SUFOI, Postboks 6, 2820 Ge¬ 
ntofte. Så vil du senere modtage et tilbud 
om at deltage i kurset. 

Du kan også ringe til Torben Birkeholm 
på tlf. 98 14 70 97, på hverdage mellem 17 
og 19, samt weekend i dagtimerne. □ 


UFO foredrag 

Tirsdag den 10. oktober 1989 

kl. 19.30 

på Hovedbiblioteket, 

Mølleparken, Aarhus C. 

Entré: kr. 20,00. 

Gratis adgang for UFO-NYTs 
abonnenter! 

Nærmere oplysninger hos: 

Inge Svane, tlf. 86 99 92 39 
Peter Nørgaard, tlf. 86 80 13 15 
Bo Nielsen, tlf. 86 28 38 71 

Her ses et lille udsnit af en SUFOI-rapportoptagers skrivebord. 


CIRKLER I KORNMARKER 

Fup eller fakta? 

Af Flemming Rasmussen. 

Ligesom Skotland har sin »Nessie«, har det sydlige England 
også et mystisk fænomen. - Hen på sommeren, når kornet er 
modent, optræder sælsomme cirkler i visse kornmarker. Er 
disse cirkler lavet af ikke-jordiske fartøjer eller af noget så na¬ 
turligt som små lokale hvirvelvinde? 


Hvert år, når sommeren kulminerer, og 
næsten alle holder ferie, er det sløjt med 
rigtige nyheder - det er »agurketid«. På 
denne tid af året er avisernes spalter ofte 
åbne for de mest mærkelige ting, der så 
meget let bliver sensationer. På den måde 
er det gået med den skotske »Nessie« og nu 


de seneste år med de mærkelige cirkler i 
sydengelske kornmarker. 

Cirklerne 

Mellem maj og september dukker de mysti¬ 
ske cirkler op om natten i opdyrkede korn¬ 
marker, som oftest i modne hvede- eller 


bygmarker. De mystiske cirkler er egentlig 
elliptiske, og det mystiske ved dem er, at ik¬ 
ke to cirkler er helt ens. Det mest almindeli¬ 
ge er en enkelt cirkel, men de optræder også 
i formationer på tre eller flere. 

Og at de dukker op om natten, uden at 
nogen har set det, har fået mange til at tro, 
at det er aftryk fra landede ufoer. Engelske 
ufologer fra alle grene af »ufologien« har 
undersøgt cirklerne og er kommet med vidt 
forskellige konklusioner. 

I cirklerne er kornets strå bøjet i et hvir¬ 
velmønster, der ligner en spiral med cent¬ 
rum i ellipsens fokuspunkter. Stråene lig¬ 
ger, som om en stor kam har presset dem 
ned og derefter drejet rundt med uret. 

En undersøgelse af planterne i cirklerne vi¬ 
ste, at de var intakte, selv om stråene var 
bøjet 90° lige over jorden. Det nedtrykkede 
korn ligger i lag, hvor stråene ikke peger i 
samme retning. Et sted var afvigelsen mel¬ 
lem de forskellige lag helt oppe på 160°. Et 
andet og meget vigtigt træk er, at de fleste 
forekomster, ca. 80%, er i nærheden af 
skråninger. De fleste cirkler opstår i for¬ 
holdsvis øde områder og opdages derfor 
først, når marken skal høstes. 

Cirklerne er dog ikke kun et engelsk fæ- 

nornen, da de gennem mange år også er set i 
både Frankrig, Australien og Canada. 

Teorierne 

Selv om cirklerne først omtales i 1960erne, 
dukkede de første op allerede i 1940erne, 
hvilket kunne tyde på, at deres opdukken 
har en naturlig forklaring. Men der er næ¬ 
sten lige så mange teorier om cirklernes her¬ 
komst som antallet af ufo-organisationer 
på de britiske øer. 

Nogle hævder, at cirklerne er landings- 
aftryk fra ufoer. En britisk ufolog gik end¬ 
da så vidt, at han påstod, at den engelske 
regering havde opsat »et hemmeligt elekt¬ 
risk tårn« for at se, hvordan ufoerne »lave¬ 
de cirklerne«. Sandheden var, at »det elekt¬ 
riske tårn« var et ganske almindeligt oliebo¬ 
retårn. 

Andre mener, at cirklerne har en ganske 
naturlig oprindelse. 

Svindel 

Erfarne ufologer vil ikke blive overrasket, 
hvis det viser sig, at en del af cirklerne er 
svindel. I august 1983 fik en engelsk avis et 
par landmænd til at lave cirkelformation 
med den hensigt at narre en konkurrent, 
hvilket dog ikke lykkedes. 

Da de fleste cirkler dukker op i forhold¬ 
svis øde områder, kan man med rette tvivle 
på, om de er svindel, for hvem ville bruge 
tid på at lave en cirkelformation, hvor den 
ikke opdages og får omtale? 

Alligevel må man nok erkende, at de cir¬ 
kelformationer, der har fået den største 
omtale, alle lå i ret befolkede områder. Så 
chancerne for, at de er af tvilvsom oprin¬ 
delse, er ret store. 

Helikoptere 

En anden mulig forklaring på cirklerne er, 
at de er lavet af de nedadgående vinde fra 
en helikopters rotorblade. Dette forklarer 
dog kun, hvorfor der ikke er fundet spor 
fra cirklerne og ud i markerne, for vindene 
fra en helikopter kan ikke danne de karak¬ 
teristiske spiralmønstre. Og da militæret 
har udelukket, at de har været i nærheden 
af de marker, hvor cirkler er opstået, kan 
denne mulighed helt afskrives. 

UFOer 

Den teori, der har fået størst omtale i medi¬ 
erne, er ufo-teorien. Et af de ældste ufo¬ 
tidsskrifter, Flying Saucer Review, har 
brugt megen spalteplads på at forklare, at 
de mystiske cirkler skyldes ufolandinger. 

Det ville da være spændende, hvis det 
virkelig hang sådan sammen. Desværre må 
man nok se i øjnene, at forklaringen er en 
helt anden, selv om samme tidsskrifter 
hævder, at vidner har set mærkelige lys nær 
stedet, hvor cirkler er opstået i løbet af nat¬ 
ten. 

Et vidne har sågar set et gigantisk ufo la¬ 
ve cirkler i en mark samtidig med, at det 
påvirkede tre biler i nærheden. Han havde 
endda held til at fotografere ufoet. Men de 
rapporter, han sendte til henholdsvis Fly- 



Tre aftryk i en kornmark ved Westbury i England fotograferet fra en militærhelikopter den 
4. august 1987. Bemærk spiralmønsteret. Foto: Flying Saucer Review. 



To personer står her i et cirkulært aftryk i en kornmark ved Silbury Hiil. Mystikken omkring 
aftrykkene er blevet forstærket af, at mange af dem er fundet nær Silbury Hili. Denne 40 
meter høje engelske »pyramide« var måske en tempelhøj for 4.000 år siden. 

Foto: George Wingfield. 



Fra toppen af Silbury Hiil kan man få et overblik over de mange aftryk i kornmarkerne. 

Foto: George Wingfield. 

ing Saucer Review, BUFORA (British 
UFO Research Association) og en lokal 
avis, var ikke ret meget værd, da de var di¬ 
rekte modstridende. En nærmere undersøg¬ 
else viste da også, at hverken observation 
eller foto kunne tages alvorligt, da den lo¬ 
kale avis, der var involveret i sagen, havde 
meget stærke økonomiske interesser i at 
overbevise omverdenen om, at et ufo havde 
lavet cirklerne. 

En anden og meget vigtig ting i forbindel¬ 
se med de sete lys er, at et af de steder, hvor 
der er set nattelys i forbindelse med cirklers 
opdukken, ligger i indflyvningsruten til en 
meget trafikeret lokal lufthavn. 

Andre af de steder, hvor der er set lys, er 
i nærheden af militære øvelsesområder. Det 
er også almindelig kendt, at militærets brug 
af fjernstyrede fly udløser ufo-rapporter, 
da folk i almindelighed ikke har kendskab 
til disse, ofte hemmelige, fartøjers ikke helt 
almindelige udseende. 

Hvirvelvinde 

I 1981 bragte det engelske ufo-tidsskrift 
PROBE Report en artikel om tre mystiske 
cirkler, der dengang optog sindene. Efter 
en omtale af hele polemikken spændende 
fra ufoer over vandalisme til hvirvelvinde 
havde man fået dr. Terence Meaden, leder 
af TORRO (Tornado and Storm Research 
Organization) til at se på cirklerne. Han 
mente og kunne dengang så småt bevise, at 
de cirkulære aftryk var forårsaget af små 
lokale hvirvelvinde. 

Siden 1981 er antallet af tilfælde mange¬ 
doblet, måske som følge af den megen pres¬ 
seomtale, så i 1987 indgik BUFORA et sa¬ 
marbejde med TORRO med henblik på at 
undersøge hvirvelvinds-teorien. 

TORROs leder, dr. Terence Meaden, der 
er ekspert i hvirvelvinde og en fremtræden¬ 
de forsker inden for britisk meteorologi, 
har gennem de seneste 8 år besøgt næsten 


SPØRG SUFOI 

Har du spørgsmål til SUFOI ang. 
ufo-sagen, kommentarer til artikler i 
UFO-NYT, gode råd o. lign., så skriv til 
UFO-NYTs redaktør: 

Kim Møller Hansen, 
Eilekiersvej 14, Benløse, 

4100 Ringsted. 


100 cirkel-formationer i det sydlige Eng¬ 
land. Ifølge det materiale, han har indsam¬ 
let, kan cirklerne skyldes hvirvelvinde. 
Denne teori støttes af øjenvidner. 

Meaden mener, at under visse meteorolo¬ 
giske og topografiske omstændigheder kan 
nedadgående hvirvelvinde blive stationære, 
og den hurtigt roterende luftmasse kan 
danne cirkler i kornmarker. 

Hvirvelvinde er ideelle til at danne cir¬ 
klerne, da lufttrykket i dem passer med 
mønstrene i det nedtrykkede korn. Da to 
hvirvelvinde ikke erens, vil to cirkler heller 
ikke være det. 

I hvirvelvinde går vindspiralerne indad 
og opad. Hvirvelvinde er termiske opvinde, 
der af en eller anden grund roterer. Det, der 
er sket de steder, hvor der er opstået cirkler 
i markerne, er, at en hvirvelvind som følge 
af de meteorologiske forhold (vindhastig¬ 
heder på under 16 km/t) og geografiske 
forhold (marker i nærheden af skråninger) 
er blevet stationær. 

Opinionsundersøgelse 

I 1987 foretog BUFORA med støtte fra 
TORRO en undersøgelse blandt kornpro¬ 
ducenter i Hampshireområdet, hvor der er 
mange cirkelformationer, for at finde ud 
af, hvad de berørte landmænd mente om 
cirklerne. I alt 90 personer svarede, og 
blandt dem var der kun tre, der troede, at 
cirklerne var lavet af ufoer. Blandt de reste¬ 
rende var der omtrent lige mange, der men¬ 
te, at cirklerne skyldtes svindel eller hvir¬ 
velvinde. 

I de 90 besvarelser var der 19 nye beret¬ 
ninger om cirkler, og af dem var de 13 helt 
ukendte før undersøgelsen. Kun to af disse 
beretninger havde fået mediedækning, da 
medierne kun omtaler de mest komplekse, 
der også er de mest spændende. 

Undersøgelsen viste, at der gennemsnitlig 
optræder en cirkel pr. 35.000 hektarer pr. 
år. 

Ingen af de 90 havde set et ufo lave en 
cirkel, så man kan roligt sige, at det ikke er 
bevist, at det er ufoer, der er de skyldige. 


Afmystificering 

Det er let at dømme andre for deres fejl, 
men efter at have læst forskellige ufo¬ 
tidsskrifters behandling af mysteriet om de 


mystiske cirkler, er der vist ikke længere 
tvivl tilbage: de er ikke så mystiske, som 
visse såkaldte ufologer med Fly ing Saucer 
Review i spidsen gerne vil gøre dem til. Kun 
to muligheder står tilbage: Efter al sandsyn¬ 
lighed er de simple cirkelformationer af na¬ 
turlig oprindelse, dannet af små lokale hvir¬ 
velvinde, mens de mere sjældne og meget 
komplekse, der har fået den største medie¬ 
dækning, skyldes en form for svindel. 

I 1986 udgav Paul Fuller og Jenny Rand¬ 
les bogen » Mystery of the C ir c les« (se 
UFO-VISION 1988), hvor de på en meget 
seriøs måde behandler de mystiske cirkler 
og deres oprindelse, som efter deres mening 
skyldes hvirvelvinde og svindel. 

Af den grund må det være passende at ci¬ 
tere Paul Fullers slutbemærkning i en arti¬ 
kel i International UFO Reporter maj/juni 
1988: » Når professionelle meteorologer 
fortæller os, at hvirvelvinde kan lave cir¬ 
klerne, og n år de sam tid i g frem lægger øjen - 
vidneberetninger, hvordan kan vi så finde på 
at fortælle dem, at de tager fejl, og hvorfor 
skulle andre videnskabsmænd så tage vore 
påstande mere alvorligt? Det er bedrøve¬ 
ligt, at visse ufologer ikke har taget ved læ¬ 
re af de seneste 40 år.« 

For den interesserede kan det oplyses, at 
dr. Terence Meaden fra TORRO har planer 
om at udgive en videnskabelig bog om sam¬ 
me emne, så mon ikke denne myte snart 
manes effektivt i jorden. 

Lad mig slutte med de ord, som Jenny 
Randles bruger i en omtale af et TV- 
program om de mystiske cirkler i Northern 
UFO News nr. 133, september/oktober 
1988: »Debatten vil løbe videre og videre, 
men desværre vil den nok løbe i cirkler.« 

□ 


Kilder 

PROBE Report vol. 2, nr. 5, december 
1981. 

Fly ing Saucer Review vol. 32, nr. 2, 1987. 
Flying Saucer Review vol. 32, nr. 6, 1987. 
Flying Saucer Review vol. 33, nr. 2, 1988. 
Flying Saucer Review vol. 33, nr. 3, 1988. 
International UFO Reporter vol. 13, nr. 

3, maj/juni 1988. 

CENAP-Report nr. 6, 1988. 

Northern UFO News nr. 133, septem¬ 
ber/oktober 1988. 


Få et gavekort på 100 kr.! 

Få en af dine bekendte til at tegne abonnement på UFO-NYT 1989 (kr. 157,-). 

På girokortets modtagerdel skrives: »tegnet af:« og dit navn og adresse. Så snart vi mod¬ 
tager pengene på giro 9 11 77 25, kommer der automatisk et gavekort til dig med posten. 
Gavekortet dækker køb af salgsmaterialer fra SUFOI. 

Det er naturligvis er forudsætning, at du selv er abonnent i 1989. 

NÆROBSERVATION a , 2 . g rad 

Svensk 

nærobservation 


Den samme nat mellem kl. 01.00 og 
01.30 kørte en mand på vejen fra Falun til 
Såter. Han så et blåt lys svæve over Bisp- 
berg og standsede sin bil, hvorefter han be¬ 
tragtede lyset i 10 minutter. Så kørte han vi¬ 
dere. 

Da han ankom til sin venindes hus i Så¬ 
ter, så han efter det igen og opdagede, at 
det stadig svævede over Bispberg. Han ved 
ikke, hvor længe det blev der, for han gik 
indendørs og så ikke efter det mere. 


Af Birgit Sålgstrom. 


»...UFO’et var blåmetallisk og omgivet af en grå-orange tåge. 
På undersiden var der et hul, hvorfra der kom lynglimt...« 


Vi spurgte os for rundt om i landsbyen 
Bispberg og opdagede, at mange menne¬ 
sker havde set lysfænomenet. Bispberg er 
geografisk interessant. Her er gamle miner, 
hvorfra man i generationer har udvundet 
jern, molybdæn og andre metaller. □ 


Hr. og fru Berg sov, da deres hund og kat 
blev rastløse og ville ud. Men dyrene ville 
hurtigt ind igen - så ud, så ind igen. De var 
åbenbart bange for et eller andet uden for 
huset. Deres underlige opførsel begyndte 
omkring kl. 01.00 og varede til ca. kl. 
03.00. 

På dette tidspunkt besluttede hr. og fru 
Berg sig til at stå op og tage tøj på. Fru 
Berg (59 år) kiggede ud af vinduet og så, at 
hunden stod fuldstændig stiv. Kun dens 
kæber bevægede sig. Hun gik hen til hoved¬ 
døren (klokken var nu 03.30), åbnede den, 
og dér så hun en isblå kugle på omkring 
6x8 meter svæve over trætoppene kun 150 
meter borte. 

Den var metallisk blå og omgivet af en 
grå-orange tåge. På undersiden var der et 
hul, hvorfra der kom lynglimt. Fru Berg 
var helt paralyseret og kunne ikke råbe på 
hjælp, da hendes kæber var som låst. Hun 
fik gåsehud over hele kroppen, og et eller 
andet bevirkede, at hun fik frygtelig ondt i 
panden, som om hendes hjerne var ved at 
blive suget ud. Hun troede, at hun skulle 
dø. 

Fem minutter senere forsvandt ufoet 
pludselig, måske sidelæns eller ned bag træ¬ 
erne. Fru Berg kunne herefter bevæge sig 
og vendte hurtigt omkring. I samme øjeblik 
fik hun ligesom et nålestik i ryggen. 

Hr. Berg gik ikke udenfor. Han havde 
klædt sig på, men lagde sig på sengen for at 
slappe af. Han hørte en summende lyd - 
måske fra fyret eller en bilmotor, tænkte 
han. 

Fru Bergs tøj og dyrene stank af svovl ef¬ 
ter hændelsen. Da hr. Berg kl. 04.00 gik en 
tur med hunden, lugtede der udenfor huset 
af kreosot (stof lavet af tjæreolie), men han 
så intet. 

Nytårsdag opdagede fru Berg et brændt 
mærke på sin bluse på det sted på ryggen, 
hvor hun var blevet ramt af lynglimtet. 
Mærket var ca. 5 cm stort, og det så ud til, 
at trådene var brændt sammen. Blusen blev 
undersøgt privat af en ufolog og forsker, 
der arbejdede ved FDA (Det nationale for¬ 
svars forskningsinstitut). Han mente, at 
tøjstykket var blevet ramt af statisk elektri¬ 
citet, der sprang fra fru Berg til objektet. 


Fru Berg havde en meget svær hovedpine 
i fem dage og følte nu og da ligesom et nå¬ 
lestik i ryggen. 


Kilde: 

AFU Newsletter 31. 



Dette objekt blev set af fru Berg nytårsnat 1987. 


Tegning: Stefan Harboe Andersen. 

RUMFART___ 

På vej til Mars 

Af Kim Møller Hansen. 

For snart 20 år siden - den 21. juli 1969 - gik det første menne¬ 
ske på Månen. Næste mål er Mars, som russerne regner med 
at lande på inden år 2015. 


medfører en speciel ballon med måleinstru¬ 
menter og et Mars-køretøj; ti små automa¬ 
tiske målestationer og sonder , der skal 
trænge ned og undersøge overfladens 
fysisk-kemiske sammensætning. 

Mars-bil fra Tjernobyl 

Mars-køretøjet er udviklet af de samme 
sovjetiske teknikere, som byggede det tidli¬ 
gere Måne-køretøj. En prototype af Mars- 
køretøjet har allerede stået sin prøve ved 
rensningen af tagene på atom-kraftværket i 
Tjernobyl for radioaktive stoffer. 

Mars-køretøjet får et omfattende arbejd- 


Hvorfor er Mars interessant? 

Hvad er grunden til, at Mars er trådt i for¬ 
grunden for planetforskning i dag? 

Mars repræsenterer et meget vigtigt led i 
planeternes udvikling fra Månens primitive 
geologi til Jordens meget komplicerede. 

Udviklingen af overfladestrukturerne og 
klimaet på Mars har sin ganske særlige hi¬ 
storie, og eksperterne har stadig ikke opgiv¬ 
et håbet om at finde åbent vand og en tæt¬ 
tere atmosfære på Mars. 

Desuden er Mars et af de få himmellege¬ 
mer i vort solsystem, hvor der endnu er mu¬ 
lighed for at finde en eller anden form for 
liv eller i det mindste et tidligere liv. 

Endelig er Mars den første planet, hvor 
der med vor civilisations nuværende stade 
er mulighed for at landsætte mennesker. 

En enkelt ekspedition - selv bemandet - 
er imidlertid ikke nok til at løse alle plane¬ 
tens gåder. Hertil kræves der detaljerede 
undersøgelser såvel fra kunstige Mars- 
satellitter som på overfladen og i under¬ 
grunden. 

Forberedelser 

De fleste forskere er af den mening, at en 
bemandet ekspedition til Mars først kan 
foretages, efter at der har været opsendt 
automatiske apparater, som giver mulighed 
for etapevis at udvikle det fornødne 
forsknings- og transportudstyr, udvælge de 
mest interessante områder med henblik på 
de følgende landinger og udføre de nødven¬ 
dige forskningsarbejder dér. 

Et af de første mål er inden år 2000 at 
hente prøver af den gådefulde planets over¬ 
flademateriale ned til Jorden. 

Det første skridt er taget med det sovjeti¬ 
ske Fobos-projekt. I juni 1988 opsendte 
Sovjet to rumsonder med kurs mod Mars- 
månen Fobos. Den 1. september 1988 op¬ 
hørte den ene af sonderne, Fobos-1, med at 
sende signaler tilbage til Jorden. En forkert 
kommando fra Jorden fik sonden til at ven¬ 
de forkert, så solpanelerne ikke kunne fun¬ 
gere efter hensigten. Nu håber russerne, at 
Fobos-2 vil nå helskindet frem, så der kan 
blive landsat to landingsmoduler med vi¬ 
denskabeligt udstyr. 

Næste skridt bliver sandsynligvis taget i 
1994 med opsendelsen af to rumfartøjer, 
som hver især indbefatter: en kredsløbssta¬ 
tion (en slags kunstig Mars-satellit); en re¬ 
turraket (som skal sende billeder af Mars 
tilbage til Jorden); et landingsmodul , som 



Snestorm i rummet 


Den 15. november 1988 ki. 4.00 (dansk tid) lettede den kæmpemæssige 
Energija-løfteraket med rumfærgen »Buran« (snestorm) fra Bajkonur i 
sovjetrepublikken Kasakhstan. Kl. 6.47 nåede Buran sin planlagte kreds¬ 
løbsbane, og efter at have været to gange rundt om Jorden på knap tre 
timer landede den sikkert på en fem kilometer lang landingsbane i nær¬ 
heden af opsendingsstedet. 

Buran ligner den amerikanske rumfærge, men den sovjetiske udgave af 
et »genbrugs-rumskib« bruger først sine egne motorer, når løfteraket¬ 
tens to trin har bragt den op i 160 kilometers højde over Jorden. 
Motorerne fungerer derefter som en slags tredje trin og accelererer rum¬ 
færgen op til kredsløbshastighed. I modsætning til den amerikanske 
rumfærge anvender Buran motorerne under landingen. De kan ligeledes 
bruges til at bringe fartøjet til sikker landing, hvis løfteraketten svigter 
under starten. 

Den store Energija-løfteraket giver den sovjetiske rumfærge en større 
lasteevne end den amerikanske. Buran kan bringe en last på 30 ton ud i 
rummet og vende tilbage 
Kabinen er beregnet til to 
op til seks passagerer. 

Flyvningerne kan alt efter formålet vare mellem 7 og 30 dage. Fore¬ 
løbig er der planlagt to til fire flyvninger om året. §§ 


og kan desuden rumme 

sprogram. Foruden at tage materiale¬ 
prøver og fotografere skal det foretage seis¬ 
miske målinger og fungere som radiofyr for 
landsætning af andet måleudstyr. 

Radiosignaler fra Jorden til Mars bruger 
20-30 minutter om at nå frem, og det vil 
give problemer ved styringen af fartøjet. 
Det skal derfor udstyres med et »intelli¬ 
gent« ekspertsystem bestående af TV- 
kameraer og laser-afstandsmåler, så det 
kan klare sig på egen hånd i krisesituatio¬ 


ner. 

Bemandet flyvning 

Mars-projektets afsluttende etape - den be¬ 
mandede ekspedition til Mars - vil sandsyn¬ 
ligvis koste mellem 50 og 100 milliarder dol¬ 
lars (lidt mindre end hvad USA og Sovjet 
bruger årligt på atomraketter). 

Turen fra Jorden til Mars vil tage om¬ 
kring 300 døgn. Sovjet har via sit rumstati¬ 
onsprogram indhøstet betydelige erfaringer 
med menneskets langtidsophold i rummet. 


Det er derfor en realistisk mulighed, at der 
sendes en bemandet ekspedition til Mars i 
tidsrummet mellem år 2010 og 2015. 
Spørgsmålet er så, om det alene vil blive et 
sovjetisk projekt, eller om rejsen bliver et 
resultat af et internationalt samarbejde 
mellem Sovjet, USA og Europa. □ 

Kilder: 

Fakta om Sovjetunionen, december 1988 
og januar 1989. 



Sådan forestiller tegnerne Aleksander *Mej- 
ster og Na talfa Markova sig »»indtagelsen« af 
Mars. Øverst kredsløbsstattonen og nederst 
de forskellige landsætningsapparater. Ind¬ 
sat i midten ses Jorden og Mars i deres opti¬ 
male placering i forbold til hinanden 

ANMELDELSE 

På rum rejse 
i solsystemet 

Af Kim Møller Hansen. 


På rumrejse i solsystemet , 
af Helle og Henrik Stub, 
Gyldendal 1988, kr. 128,-. 

Rumfart , 

36 farvedias, teksthæfte, lydbånd, 
Gyldendal AV 1988, kr. 793,-. 

Solsystemet , 

36 farvedias, teksthæfte, lydbånd, 
Gyldendal AV 1988, kr. 793,-. 


Der findes mange bøger om astronomi og 
rumfart. De fleste er flotte og indbydende 
med mange farvestrålende billeder af plane¬ 
ter, stjerner og fjerne galakser. Altså et bil¬ 
ledmateriale, som kan fascinere såvel børn 
som voksne. Men bøgernes tekst er ofte 
skræmmende. Den store viden bliver ofte 
formidlet i et kedeligt og svært tilgængeligt 
sprog. Og så er det ofte oversatte bøger. Og 
hvorfor nu det, når vi i Danmark har 
adskillige dygtige og vidende skribenter på 
området. 

To af dem - cand.scient.’erne Helle og 
Henrik Stub - er kendt fra tidligere bøger 
om emnet og utallige artikler i tidsskriftet 
»Illustreret Videnskab«, og de har netop på 
Gyldendal fået udgivet bogen »På rumrejse 
i solsystemet«. 

Bogen er beregnet til brug i fysikunder¬ 
visningen på gymnasiets første årgang, men 
er så absolut også meget velegnet udenfor 
undervisningslokalerne til selvstudium eller 
til brug i studiegrupper. 

Bogen er inddelt i seks afsnit. De fire før¬ 
ste afsnit: 

- Solsystemet 

- Mars og dens måner 

- Marsrejsen 

- På rumrejse i solsystemet 

udgør et samlet hele, der kan læses af de 
fleste med interesse for emnet. 

Bogens sidste to afsnit: 

- Rumfartens fysik 

- Perspektiver (Er der liv i Universet?) 
forudsætter et vist kendskab til fysiske love 
og matematik, da de uddyber den fysiske 
baggrund for emnerne i bogens første af¬ 
snit. 

Bogen er på 80 sider med mange farve¬ 
fotos, tegninger og diagrammer samt for¬ 
synet med ordliste, opgaver (herunder edb- 
programmer), tabel over solsystemet og 
stikordsregister. 

I tilknytning til bogen er der udgivet to 
meget flotte lyddiasserier, der på tilgæn¬ 
gelig måde giver en forståelse af vor tekni¬ 
ske formåen og vor viden om solsystemet. 



Set fra Pluto er Solen kun en meget klar stjerne. Illustration fra bogen »På rumrejse i sol¬ 
systemet«. 


NYE BØGER 

SUFOI har modtaget fra forlagene: 

Kristian Kristiansen: Mysteriet om Noas ark (Gyldendal), kr. 68,-. 

Kim Møller Hansen: Mysteriet om Den afskyelige Snemand 
(Gyldendal), kr. 68,-. 

Klaus Aarsleff: Mysteriet om Den store Pyramide (Gyldendal), kr. 68,-. 
Per Borgaard: Mysteriet om Dracula (Gyldendal), kr. 68,-. 

Lars Thomas: Mystiske Dyr (Andersen Bogservice), 3 bind, kr. 148,-. 

H. Kjær: Troens Supermarked (Andersen Bogservice), kr. 68,-. 

Willy Wegner: UFOer over Danmark (Sphinx), Bind 1, kr. 148,-. 

Michel Meurger: Lake monster traditions (Fortean Tomes), E 12.95. 
John Spencer & Hi lary Evans: Phenomenon (Futura), £ 3.95. 

Claude Vorilhon: The Message Given To Me By Extra-Terrestrials (AOM). 
Richard Hall: Uninvited Guests. 

Clas Svahn & Anders Liljegren: Domstensfallet (AFU), Skr. 90,-. 
Bøgerne vil blive nærmere omtalt i »UFO-VISION. Årbog for ufo-littera- 

ASTRONOMI 


Kig på himlen 

Ved Henrik Hartmann . 

Observatoriet i Rude Skov. 



Stjernekortet viser, hvilke stjerner der er over eller lige under horisonten set fra en position 
nær Århus den 15. juli 1989 kl. 22.30 (56 gr. nord , 10 gr. øst). 

Der er medtaget stjerner ned til ca. 4. størrelse, og de er markeret med krydser, hvis stør¬ 
relse svarer til stjernestørrelsen. De kraftigste stjerner er desuden markeret med et ekstra 
lille kryds. 

Der er ikke, som på et normalt stjernekort, tegnet streger mellem stjernerne i de forskel¬ 
lige stjernebilleder. 

Ekliptikas forløb er angivet med en række punkter (stiplet bue). I Ekliptika finder vi 
planeterne Saturn (Sat), Venus (Ven) og Mars (Mar). Vær opmærksom på, at planeterne 
bevæger sig i forhold til stjernerne, så de markerede positioner gælder kun nøjagtigt for 
den angivne dato. For Saturn er desuden angivet positionen gældende for den 15. juni 
(mod øst) og den 15. august (mod vest). 

Tilsvarende for Mars, lige uden for kortet er vist positionen 15. juni og inden for lige un¬ 
der Leo den 15. august. 

Der er anvendt følgende forkortelser for stjernebilledernes navne: 


Per 

Perseus 

Gem 

Tvillingerne 

Aur 

Kusken 

And 

Andromeda 

Cas 

Kassiopeia 

Uma 

Store Bjørn 

Umi 

Lille Bjørn 

Leo 

Løven 

Peg 

Pegasus 

Cyg 

Svanen 

Lyr 

Lyren 

Aql 

Ørnen 

Her 

Herkules 

Boo 

Bootes 

Vir 

Jomfruen 

Oph 

Ophiucus 

Sag 

Skytten 

Sco 

Skorpionen 


□ 


UFOs 

1947 - 1987 : 

THE 40-YEAR SEARCH FOR 
AN EXPLANATION 

compiled by Hilary Evans, 
with John Spencer, for BU FORA 

For at markere 40 år med 
observationer, undersøgelser og 
forsøg på at finde en forklaring, 
har British UFO Research 
Association (BUFORA) udgivet 
et enestående, internationalt 
værk. Over 40 af verdens 
førende ufologer har bidraget 
med artikler. Der er referencer 
til hver artikel, korte forfatter¬ 
biografier, mange illustrationer, 
en omfattende bibliografi og en 
liste over ufo-organisationer. 

• UFOs throughout history, Michel 
Bougard • Before the Flying Saucers 
came, Nigel l Natsort • The g host rockets, 
Anders Liljegren & Clas Svahn • The 
Maury Island caper, John A. Keel • 13 
UFO case histories, Kim Hansen • UFOs 
as related to the African tribal system, 
Cynthia Hind • UFOs in Latin America, 
Willy Smith • UFO Occupants, Peter 
Hough • UFO crash-retrievals, Leonard 
Stringfield • Saucerful of secrets, Andy 
Roberts • UFO statistics, Claude Maugé 

• Defining the UFO, Richard Haines • 
Investigating the UFO, V. J. Ballester 
Olmos • UFO effects upon people, 

James McCampbell • Radar and the 
UFO, Martin L. Shough • Assessing the 
witness, Alex Keul & Ken Phillips • The 
role of the computer, John Spencer, 
Maurizio Verga & Jacques Vallée • The 
Paradox of UFO design, Jenny Randles • 
The UFO propulsionists, Ken Behrendt • 
Ambiguity in UFO behaviour, Robert 
Girard • The ET hypothesis, John Prytz • 
British spooklights, David Clarke & 
Granville Oldroyd • UFOs as natural 
phenomena, Chris Rutkowski • UFOs 
and concepts of reality, Jenny Randles • 
Alternative hypotheses, Dennis Stacy • 
UFOs and scientists, Ron Westrum • The 
day the Flying Saucers invaded the 
cinema, Nigel Watson • UFOs and the 
public, John Spencer • Conspiracy and 
cover-up, Hilary Evans • UFOs as 
psychological and parapsychological 
phenomena, Mark Moravec • The psycho- 
physical nature of UFO reality: a 
speculative framework, Jacques Vallée • 
UFOs as social and cultural phenomena, 
Hilary Evans • Levels of mystification, 
John Rimmer • The case for scepticism, 
Michel Monnerie • The case against 
scepticism, Willy Smith • UFOs as 
folklore, Bertrand Méheust. 

UFOs 1947-1987 has been compiled and 
edited by Hilary Evans - widely-respected 
author of the ground-breaking Visions ★ 
Apparitions ★ Alien Vi si tors (1984) - 
aided by John Spencer. Both are 
members of BUFORA’s council. 

ISBN: 1 870021 02 9 
244 x 172 mm, sewn, paper. 352 pp, 
photos, diagrams, tables, index, bib, 
notes & refs. Publication: July 1987. 

Pris kun kr. 185,-. 

Bogen bestilles ved at indbetale 
kr. 185,- + kr. 12,-(porto/eksp.) 
til giro 9117725, SUFOI, Postboks 6, 
2820 Gentofte. 

Skriv »UFOs 1947-1987« på 
modtagerdelen. 


UFO-NYT 2/89 15 












UFOLOGI 


Mysteriet om 
Mænd i Sort, i. del 

Af Peter M. Rojcewicz. 


Hvem er de mystiske, sortklædte mænd, som truer ufo-vidner 
til at holde mund? Er der en sammenhæng mellem ufoer, be¬ 
retninger om Mænd i Sort og Djævletro? - Peter M. Rojcewicz 
er folkemindeforsker (folklorist) og ser i dette nummer af UFO¬ 
NYT nærmere på de mærkværdige beretninger om Mænd i 
Sort - også kaldet MIB (Men In Black). 


Mange folkemindeforskeres forsøg på at 
finde en sammenhæng mellem ufoer og den 
traditionelle trosoverlevereing er mislykke¬ 
des. Dette er i dag blevet endnu tydeligere 
med troen på »Men in Black« (MIB). 

Med en bedre forståelse af ufo-oplevel¬ 
serne vil de forskere, der undersøger beret¬ 
ningerne, være bedre rustede til at finde de 
mange sammenhænge, der er mellem ufore¬ 
laterede fænomener og de forskellige fol¬ 
kloristiske traditioner. De almindelige ufo¬ 
hypoteser vil få mening, hvis de gamle over¬ 
leveringer omskrives, så de fåret mere mo¬ 
derne indhold. 

Overlevering og oplevelse 

Vi skal nu se på nogle af de vanskeligheder, 
der er med at sortere de beretninger, der 
stammer fra overleveringer, fra dem, der er 
virkelige hændelser, især hvis de har været 
på tryk. Der er visse ting, vi bør huske. 

For det første må vi have kendskab til 
fællestrækkene i ufo-beretningerne i almin¬ 
delighed og i MIB-beretningerne i særdeles¬ 
hed. 

For det andet er det vigtigt, at vi er op¬ 
mærksomme på fortælleform, indhold og 
rapporteringsstil, eller det, der kaldes 
»journalistisk fiktion«, for på den måde at 
sortere interviewerens personlige holdning 
fra og komme ind til sagens kerne. 

I de tilfælde, hvor dette er muligt, kan 
observatørens psykologiske profil hjælpe 
med til at afgøre, hvor megen sandhed der 
er i beretningen. Da vi kender de populære 
forfatteres holdning og måske visse obser¬ 
vatørers, har vi mulighed for at trænge helt 
ind til beretningens kerne. 


Benders engagement i »Men in Black« 
fandt sted i 1953, på et tidspunkt da den 
amerikanske ufo-forskning primært blev 
udført af entusiastiske science fictions¬ 
fans. 

I et brev, som Ben der sendte til en ven, 
der også var interesseret i ufoer, påstod 
han, at han havde fundet de ikke-jordiskes 
oprindelse og endelige mål med besøgene 
på Jorden. Kort efter at Bender havde sendt 
dette brev, opsøgte tre mænd iklædt sort 
tøj ham. Den ene af disse mænd havde Be¬ 
nders brev. 

De tre mænd gav Bender en besked, der 
rystede ham meget. Han opgav omgående 
alle sine ufo-aktiviteter. To af Benders ven¬ 
ner, gyroskoptekniker Dominick Luecchesi 
og forlægger Bray Barker, troede, at de tre 
MIB havde afsløret ufoernes hemmelighed 
for ham og forhindret ham i at fortælle ver¬ 
den, hvad han vidste. Bender virkede i 
hvert fald skræmt. 

Gray Barker skrev bogen They Knew 
Too Much About Flying Saucers (1956) om 
Bender. Mange år senere udgav Bender sin 
egen beretning om mødet med MIB. Bogen 
fik titlen Flying Saucers and the Three Men 



Sådan begyndte det 

Det begyndte med Albert K. Bender, kon¬ 
torist på en fabrik i Bridgeport, Connecti- 
cut. I 1952 boede Bender hos sin stedfar på 
øverste etage i et hus, som den lokale avis 
betegner som et »rædselskabinet«. 

Bender havde kunstige flagermus, edder¬ 
kopper, rotter og indskrumpede hoveder i 
sin lejlighed. Billeder af vampyrer, varulve 
og forskellige monstre prydede væggene i 
hans soveværelse. Bender var en ivrig fan af 
både science fiction og skrækfilm. Han var 
meget interesseret i både sort magi og det 
okkulte. 

I disse år, kort efter den anden verdens¬ 
krigs afslutning og under den kolde krig, 
var der ikke blot en stigende interesse for 
flyvende tallerkener og deres besætninger, 
men også for monstre og andre fantastiske 
ting. 


(1962). Denne beretning om Benders påstå¬ 
ede bortførelse til Sydpolen af grålige, 
monsterlignende ufonauter fra planeten 
»Kazik« blev modtaget med betænkelig¬ 
hed, endog af Benders nærmeste venner. 

En mærkværdig adfærd 

MIB-aktiviteten blomstrede med det stigen¬ 
de antal ufo-observationer under bølgen i 
1966-67, og utallige ufo-forskere talte om 
MIB-hændelser. 

Det er blevet fortalt, at MIB er dukket op 
uanmeldt, nogle gange en eller to perso¬ 
ner, men oftest tre, på udvalgte ufo¬ 
observatørers bopæl eller arbejdsplads, hos 
forskere eller deres assistenter, sædvanlig¬ 
vis før observatøren eller forskeren har rap¬ 
porteret ufo-observationen til nogen; og 
hos nogle forskere før de overhovedet har 
undersøgt en eneste ufo-observation. Nogle 
mennesker har fortalt, at MIB ved mere om 
dem, end en »gennemsnits-fremmed« bur- 

de vide, selv om MIB kan være alvidende. 

Midt i 1960erne identificerede MIB ofte 
sig selv som militære efterretningsofficerer, 
almindeligvis fra flyvevåbenet. Den 15. feb¬ 
ruar 1967 sendte Pentagon et fortroligt me¬ 
mo til alle efterretningskontorer. I dette 
memo fik de besked på øjeblikkelig at mel¬ 
de til Office of Special Investigations, hvis 
personer klædt som militærofficerer blev 
grebet i at skræmme ufo-observatører. 

MIB blev også nogle gange betegnet som 
»gorillaer«. Og som sådanne optrådte de 
som gangstere eller internationale terrori¬ 
ster og spioner, på samme tidspunkt som 
James Bond 007 kæmpede på biografernes 
lærreder over hele Amerika. 

Man har også sat jøder i forbindelse med 
MIB. Nogle af de første »kontaktpersoner« 
i 1950erne var medlemmer af en yderliggå¬ 
ende fascistisk gruppe, og af politiske og 
racistiske grunde var jøderne deres hovedf¬ 
jende. De mente, at jøderne havde til hen¬ 
sigt at gøre livet besværligt for udvalgte 
»passende hvide mennesker«, og derfor 
sendte de mørklødede og sortklædte balla¬ 
demagere for at genere den ariske race. 

Denne ide blev aldrig accepteret af ufo¬ 
forskerne. Størstedelen af forskerne mente, 
at MIB tog del i en sammensværgelse, der 
var iværksat af det amerikanske flyvevå¬ 
ben. Den mest fremtrædende fortaler for 
denne teori var Donald E. Keyhoe. 

Selv om MIB har optrådt mere tåbeligt 
end truende og derfor mest af alt har lignet 
lurendrejere, har folk fortalt, at de har be¬ 
handlet ufo-observatører, ufo-forskere og 
deres familier meget groft. 

Max Radar (pseudonym), professor ved 
University of Denver, har afsløret, at mens 
han i en periode på flere måneder var udsat 
for et »MIB angreb«, blev hans børn ved 
forskellige lejligheder stoppet på fortovet 
og advaret om, at deres far skulle indstille 
sin ufo-forskning og sine foredrag. Dr. Ra¬ 
dar forlod universitetet og gik underjorden 
i en kortere periode (1). 

Selv politifolk, der har jaget ufoer i deres 
patruljevogne, er blevet samlet i garager og 
af MIB kraftigt advaret om, at de ikke så 
det, de så. 

Det er sket, at hvis en ufo-observatør har 
haft held til at fotografere et ufo eller dets 
besætning, noget kun observatøren vidste, 
har MIB stjålet billedet eller krævet det el¬ 
ler negativet udleveret. 

Dr. Herbert Hopkins, den erfarne læge, 
der hypnotiserede David Stephens efter 
hans ufo-oplevelse, havde selv et møde med 
MIB lørdag den 11. september 1976, kl. 
20.00. MIB fortalte dr. Hopkins, at den be¬ 
rømte, ufo-bortførte Barney Hiil »døde, 
fordi han vidste for meget« om ufoer, og at 
medmindre Hopkins ødelagde sine bånd og 
korrespondance om ufoer, ville han lide 
samme skæbne som Barney Hili. Dr. Hop¬ 
kins efterkom ordren. 

Ofte klædt i sort tøj, der nogle gange vir¬ 
kede snavset og andre gange ualmindeligt 
pænt og rent, har MIB i nogle tilfælde haft 


en meget usædvanlig gang. De har gået, 
som om deres hofter var drejelige, hvilket 
gav en mærkelig glidende eller rokkende ef¬ 
fekt. Ofte har det set ud, som om deres 
kroppe og ben bevægede sig i modsatte ret¬ 
ninger (2). Nogle observatører har antydet, 
at MIB gik, som om de var berusede. 

MIB har udvist en vis forkærlighed for 
sorte Cadillacs eller mørke, store Sedans. 
Nogle MIB har haft en usædvanlig hår¬ 
vækst. Det så ud, som om deres skæg var 
vokset ud igen, kort efter de havde barberet 
sig. Observatører har identificeret De fore¬ 
nede Nationers logo på nogle MIBs frakke¬ 
revers. 

MIB har talt enten meget tydeligt, hvilket 
kan være et resultat af deres veltalenhed, el¬ 
ler med messende eller pibende stemmer. 
MIB har ofte orientalske ansigtstræk. 
UFO-observatører har fortalt om mænd, 
der lignede italienere, burmesere eller india¬ 
nere. Ud over de racemæssige, dunkle, gå¬ 
defulde, asiatiske typer, bruger MIB en 
normal optræden og tale, f.eks. rent ameri¬ 
kansk, spansk, portugisisk, fransk eller 
norsk. På dette punkt er der en vis tvivl an¬ 
gående MIB-hændelsernes faktiske interna¬ 
tionale udbredelse (3). 

Førstehåndsberetninger 

Man kunne let fortolke Albert K. Benders 
MIB-oplevelse (omtalt tidligere) som et 
psykologisk drama, der skyldtes hans bizarre 
interesser og det pres, hans nære venner 
lagde på ham for at få ham til at afsløre sin 


hemmelighed. Det er faktisk svært at mod¬ 
bevise, at det var sådan. 

Som et modstykke til dette synspunkt 
står den kendsgerning, at alle MIB- 
beretninger faktisk kommer fra pålidelige 
mennesker, der hverken sover i værelser 
med kunstige flagermus og edderkopper el¬ 
ler hænger billeder af vampyrer og varulve 
på deres vægge. 

Den 27-årige Michael Elliot (pseudonym) 
var også involveret i sådan en sag. Elliot 
fortalte den 13. maj 1982 følgende: 

»En onsdag eller torsdag midt i novem¬ 
ber 1980 var jeg ved at undersøge noget an¬ 
gående flyvende tallerkener. Vejr mæssigt 
var det en underlig dag med skiftevis regn, 
blæst og sol. Det var først meget vldsomt. 
Derefter blev det stille. Det var omkring kl. 
16.30 og allerede mørkt. 

Jeg havde siddet i et nærliggende univer¬ 
sitetsbibliotek og læst i ca. fire timer. Jeg 
sad helt alene ved et sydvendt vindue. Ved 
siden af mig lå stakkevis af bøger. Jeg sad 
ved bordet nærmest vinduet og havde an¬ 
sigtet vendt mod vinduet. Uden en lyd nær¬ 
mede et eller andet sig bag mig. Til højre 
for mig kunne jeg lige skelne, hvad jeg troe¬ 
de var en mands sorte bukseben. Han hav¬ 
de et par temmelig slidte lædersko på... En 
mand gik rundt om bordet og stillede sig bag 
stolen over for mig og stod med ryggen 
mod vinduet i et par sekunder, før han 
ligesom mekanisk satte sig... 

Hans ansigt var mørkt, ikke som en ori¬ 
entaler eller indianer, blot mørkt. Hans hår 



Albert Bender står her ved siden af en af sine mange gengivelser af en ufo-landing. Bender 
påstod, at han blev truet af MIBs til at tie stille med sin viden om ufoerne. 

Foto: SUFOI Fotoarkiv. 

var sort og ligesom fedtet. Han var meget 
tynd med en markeret næse og indsunkne 
øjne. Han var iklædt et sæt sort tøj, der 
trængte til en rensning og en presning. Han 
var iført en hvid skjorte og et Texas-agtigt 
bånd-slips. Da han senere rejste sig for at 
gå, lagde jeg mærke til, at hans tøj var alt 
for stort til ham, selv om han var næsten to 
meter høj... 

Manden spurgte mig nu, om jeg nogen¬ 
sinde havde set en flyvende tallerken... Jeg 
fortalte ham kort, at det ikke interesserede 
mig, om de flyvende tallerkener var fysiske, 
ikke- jordiske fartøjer eller ej. Jeg fandt hi¬ 
storierne om dem interessante. Jeg syntes, 
fyren var noget påtrængende. 

Han blev meget ophidset og sagde med 
en stemme, der var alt for hø j til et biblio¬ 
tek: ’De flyvende tallerkener er dette år¬ 
hundredes vigtigste sag, og du er ikke inte¬ 
resseret!?... Jeg kunne ikke forstå, at dette 
skete for mig, og jeg blev lidt ængstelig. Jeg 
fik den tanke, at han var mere end blot en 
nar. Jeg troede, at han kunne være farlig. 
Jeg forsøgte at berolige ham. 

Til sidst sagde han intet... Han rejste sig, 
ikke som du eller jeg ville gøre det, men 
som om han blev løftet mekanisk. Han vir¬ 
kede kejtet... Da han lagde sin hånd på min 
skulder, sagde han noget i retning af ’ Vel¬ 
signet være dit forehavende .' Det lød religi¬ 
øst, og jeg kan huske, at jeg tænkte, at 
han ville give mig nogle »frelste« religiøse 
brochurer. Jeg så ikke op, da han gik. 

Efter omkring ti sekundér blev jeg grebet 
af angst, og jeg fik den ide, at manden kom 
fra en anden verden. Jeg var virkelig ræd¬ 
selsslagen: Jeg rejste mig og gik to skridt i 


den retning, som han var gået, vendte om 
igen og gik tilbage til min stol. Jeg rejste 
mig igen. Jeg var meget ophidset og gik til 
sidst hen til bibliotekarens skrivebord, men 
der var ingen. Jeg kunne faktisk ikke få øje 
på andre i biblioteket. 

Jeg har gået på universitetet, og jeg har 
aldrig været på et bibliotek, uden at der var 
andre der! Der var heller ingen i informati¬ 
onen i den anden ende af lokalet. Jeg var 
tæt på at blive panikslagen og gik hurtigt 
tilbage til min plads. Jeg satte mig og for¬ 
søgte at falde til ro. Efter omkring en time 
rejste jeg mig og forlod biblioteket. Der var 
nu to bibliotekarer bag hver af de to skrive¬ 
borde!« 

Den anden førstehåndsberetning kom¬ 
mer fra journalist, ufo-forsker og forfatter 
John A. Keel. Knapt et år efter at Keel var 
blevet fuldtids ufo-forsker i 1966, opdage¬ 
de han, at »fænomenet havde indstillet sig¬ 
tet mod mig, akkurat som det havde gjort 
det mod den engelske avisredaktør Arthur 
Shuttlewood og så mange andre.« 

»Min telefon gik helt amok, og mystiske 
fremmede personer ringede dag og nat for 
at overbringe de mest bizarre meddelelser 
fra rumfolket ’ (fremhævelsen er i original- 
manuskriptet). Jeg blev derefter hvirvlet 
ind i en drømmelignende dæmonologisk 
fantasi. Jeg havde stævnemøder med sorte 
Cadillacs på Long Island, og når jeg for¬ 
søgte at forfølge dem, forsvandt de spor¬ 
løst i blindgyder. 

Igennem hele 1967 blev jeg midt om nat¬ 
ten kaldt ud til de mest håbløse forehaven¬ 
der og forsøgte at ’redde ’ kontaktpersoner, 


som var i vanskeligheder (fremhævelsen er i 
originalmanuskriptet). Lysende, flyvende 
objekter syntes at vide, hvor jeg skulle hen, 
og hvor jeg havde været. Da jeg ville skrive 
mig ind på et tilfældigt motel, fandt jeg ud 
af, at der allerede var en, der havde reserve¬ 
ret et værelse i mit navn og lagt en hel stribe 
af tåbelige meddelelser til mig. 

Jeg oplevede de mest umulige samment¬ 
ræf, og nogle af mine nærmeste venner i 
New York, som overhovedet intet kendte til 
fænomenet, begyndte at berette om deres 
egne mærkelige oplevelser - poltergeist- 
fæ norne ner hjemsøgte deres boliger, og 
mærkelige lugte af brintsulfid forfulgte 
dem. En pige havde et uforklarligt mentalt 
black-out, mens hun sad under en hårtør¬ 
rer. 

Mere end en gang blev jeg vækket midt 
om natten og opdagede, at jeg ikke kunne 
bevæge mig, og at der befandt sig en mørk 
skabning over mig.« □ 

fortsættes i næste nummer 

Kilde: 

Fortean Times no. 50, 96 Mansfield Road 
London NW 3 2 HX, England. 

Oversættelse: Flemming Rasmussen. 


Noter: 

(1) Min samtale med professor Radar 
foregik via telefon fra Philadelphia, 
Pennsylvania den 8. marts 1983. 

(2) Mit eget arbejde i marken har afsløret 
to tilfælde, hvor denne mærkelige gang 
blev beskrevet af vidnet. John A. Keel 
har rapporteret lignende MIB-gangarter. 
Filmmand og skuespiller John Saylor har 
fornylig vist MIBs mærkelige gang i sin 
film The Brot her from A not her Planet 
(1984). Sayles spiller selv en af de to 
»Men in Black«. 

(3) Ufo-forsker og forfatter Raymond E. 
Fowler har skrevet, at »MIB-rapporterne 
ikke begrænses til USA,« og omtaler et 
MIB-tilfælde fra Mexico City. John A. 
Keel har fortalt, at MIB er set »fra 
Sverige til Spanien, Australien til 
Sydafrika«. Margaret Sachs har sagt, at 
selv om MIB har været aktive på den 
amerikanske ufo-scene siden 1947, 
»forekommer de sjældent i andre lande«. 


A SI KO 

En astronomitidskrift for amatorer och professionella 
utgiven av 

Svensk AmatdrAstronomisk Forening 

Beståil gratis provexemplar från 
Jan Persson 
Stampgatan 62 
411 01 Goteborg 



»Mænd i Sort« har en forbavsende lighed med de hårde fyre i gamle amerikanske B-film - 
som her i filmen »T-men« fra 1947. Er beretninger om MIB inspireret af de gamle gangster¬ 
film? Fotj: SUFOI Fotoarkiv. 

UTROLIGT _ 

De forsvundne astronomer 

Af Ole Henningsen. 


I den amerikanske avis »Weekly World News«, 2. august 1988- 
udgaven, skrev journalisten Irwin Fisher en kort artikel baseret 
på forbløffende udtalelser fra danske astronomer i forbindelse 
med et møde i Nakskov. Mest forbløffende er måske, at mødet 
aldrig har fundet sted, og at astronomerne ikke eksisterer. 


Men først historien: 

Bekymrede videnskabsmænd opfordrer til 
stop for alle radio- og TV-signaler. Der er 
noget enormt stort og dødeligt ude i rum¬ 
met, og det sniger sig ind på os, siger Euro¬ 
pæisk top-astronom. 

En astronom søger at få alle radio- og 
TV-udsendelser forbudt for ikke at tiltræk¬ 
ke sig interesse fra »en ting« i rummet, der 
kunne dræbe os alle! 

»Det er på tide at tie stille,« sagde dr. 
Vald Sorensen til en forsamling af viden¬ 
skabsmænd og journalister i Nakskov i 
Danmark. »Der er noget, der strejfer rundt 
derude, og vi burde ikke tiltrække dets op¬ 
mærksomhed med radio- og TV-signaler, 
der med lysets hastighed flyver gennem 
rummet. Et dyr? Et uhyre? En flåde af in- 
tergalaktiske rumkrydsere? Jeg ved ikke, 
hvad det er. Jeg ved, at det er enormt stort - 
og vi ville være tåber, hvis vi ikke anså det 
for at være dødeligt.« 

Astronomens barske advarsel fik en 
blandet modtagelse på konferencen i Nak¬ 
skov. Radioastronomen Tage Olsen ind¬ 
rømmede, at »en usædvanlig stor masse« er 
på vej mod vort solsystem med en hastig¬ 
hed stor nok til, at den vil kunne være her 
tidligst i september 1989. Men han kaldte 
det vanvittigt at anse »tingen« for dødelig, 
inden den overhovedet ankommer hertil og 
viser ondskabsfulde hensigter. 

På trods af Olsens kritik sagde dr. Soren¬ 
sen, at han ville sende henvendelser til alle 
regeringer verden over og bede om forbud 
mod alle, undtagen de mest nødvendige, 
radio- og TV-udsendelser i september må¬ 
ned. 

»Hvis vi gør vor planet akustisk usynlig, 
medens den mystiske masse er i vor nær¬ 


hed, er vi måske i stand til at undgå en kon¬ 
frontation,« sagde han. »Denne masse lig¬ 
ner ikke noget, vi tidligere er stødt på,« 
fortsatte han. »Den pulserer bostavelig talt 
med termonuklear og elektromagnetisk 
energi, og massen er mindst dobbelt så stor 


som Jorden, hvilket betyder, at den er stor 
nok til at slå os ud af bane, blot den strejfer 
os. Det ville naturligvis betyde menneske¬ 
hedens undergang.« 

Amerikanske og sovjetiske rumembeds- 
mænd ville hverken bekræfte eller benægte 
meldinger om, at de meget tæt følger den 
mystiske masse i rummet. De nægtede også 
at kommentere den danske astronoms tale. 

»Supermagterne er forsigtige. De ønsker 
ikke at forårsage en verdensomspændende 
panik,« sagde dr. Sorensen. »Det er for at 
fjerne ansvaret fra deres skuldre, at jeg har 
udtalt mig om disse ting. Men nu er oplys- 

ningerne ude, og bolden er nu på deres 
banehalvdel.« 

Den kritisk indstillede Tage Olsen imøde¬ 
gik udtalelserne: »Jeg respekterer dr. Sø¬ 
rensens synspunkter, men jeg mener stadig, 
at han overreagerer. Vi burde forsøge at 
forstå ujordiske fænomener - og ikke gem¬ 
me os for dem.« 

Intet møde i Nakskov 

Jeg hørte første gang om det påståede mø¬ 
de, da chefredaktør Jørgen Mathiesen, 
dagbladet NY DAG, kontaktede mig. Han 
havde fået en kopi af artiklen sendt fra en 
amerikaner, der gerne ville vide mere om 
sagen. Og en lokal chefredaktør måtte da 
også være den rette at henvende sig til, når 
mødet angiveligt skulle have fundet sted i 
hans egen by og med deltagelse af journa¬ 
lister. 

Men journalister i Nakskov kender intet 
til et sådant møde! 

Gymnasielærere med en astronomi-bag¬ 
grund i Nakskov kender heller ikke til sa¬ 
gen. Adjunkt Mogens Vestergaard siger: 
»Jeg har ikke deltaget i et sådant møde og 
ikke hørt det mindste om det.« 

I den forbindelse bør man være opmærk¬ 
som på, at Nakskov er en by med kun 
17.000 indbyggere. I et så lille samfund af¬ 
holdes der ikke et møde med så usædvan¬ 
lige udtalelser, uden at man hører om det. 
Hertil skulle man måske så føje, at der 
overhovedet ikke er nogen grund til, at et 
sådant møde med astronomer skulle finde 
sted i Nakskov, der ikke har nogen astrono¬ 
misk tradition. 

Astronomer forsvundet i sort hul? 

Men det skulle vel være en smal sag at kon¬ 
takte de pågældende astronomer og få veri¬ 
ficeret deres udtalelser? 

»Det er nu ikke så let,« siger stud. scient. 
Ole J. Knudsen fra SUFOl’s Alarmcentral. 


1001 BOGTITLER 

Det er næsten som et eventyr at 
dykke ned i vores ca. 1.000 titler 
om ufoer, parapsykologi, okkul¬ 
tisme, helse mv. Vi har nye og 
antikvariske bøger til en billig 
penge. 

Ring eller skriv efter gratis bog¬ 
katalog hos Andersen Bogservi¬ 
ce, Klingseyvej 28, 2720 Vanløse 
(kun postordre), 31 71 96 64 (alle 
aftener kl. 20-22, mandage und¬ 
taget). 

Vi er også interesseret i at købe 
bogsamlinger inden for de nævn¬ 
te emner. 


in ii 


Andersen 

Bogservice 


»Der findes nemlig ingen professionelle 
danske astronomer med navnene Vald Sø¬ 
rensen (Valdemar Sørensen?) eller Tage Ol¬ 
sen, og der er overhovedet ingen radioa¬ 
stronomer ansat i Danmark. Ingen astrono¬ 
mer i Danmark - hverken professionelle el¬ 
ler amatører - kender noget til et sådant 
møde eller de sensationelle påstande i artik¬ 
len.« 

Ole J. Knudsen oplyser endvidere, at og¬ 
så Astronomisk Selskab samt Astronomisk 
Institut ved Aarhus Universitet har modta¬ 
get henvendelser fra en amerikaner om den¬ 
ne sag. Dog ikke den samme, som henvend¬ 
te sig til NY DAG. 

Stammer navnet fra en stærkt omtalt 
retssag? 

Ole J. Knudsen giver også et kvalificeret 
gæt på, hvor navnet Tage Olsen kunne 
stamme fra. Historien i Weekly World 
News dukkede nemlig op nogenlunde på 
samme tidspunkt, som medierne beskæfti¬ 
gede sig med landsretssagen mod det dan¬ 
ske EDB-firma Tage Olsen A/S, der var 
anklaget for at have hyret en lejemorder for 
at stoppe en generende EDB-konkurrent. 
Dette såkaldte »ringbinds-attentat« og de 
involveredes navne har givet været omtalt 
også i visse dele af den amerikanske presse. 

Når man læser historien igennem, er det 
åbenlyst, at der ingen reel astronomisk bag¬ 
grund er for den. Den er holdt i generelle, 
men sensationelle vendinger. Og der kan 
kun være én eneste konklusion på histo¬ 
rien: Der er tale om ren svindel! Den mysti¬ 
ske »masse fra rummet« er en and! 

Men når tingene så at sige næsten skulle 
have udspillet sig for næsen af mig i Nak¬ 
skov, hvor jeg har mit daglige arbejde, så 
vækkes nysgerrigheden uvilkårligt, og der 
skulle være en god chance for at få verifi¬ 
ceret historien eller det modsatte. 

Vi må derfor fortsat regne med, at hvis 
Danmarks Radio og TV2 skærer ned på 
sendetiden i den kommende tid, så skyldes 
det nok ikke »massen fra rummet«, men 
andre og mere jordnære forklaringer! □ 


Skjuler myndighederne sandheden 
om ufoerne...? 

Det har den australske ufolog Bill 
Chalker undersøgt. Læs resultaterne af 
hans efterforskning i bogen: 

UFO SLØRING 

72 sider i A5 format og illustreret 
med vidnetegninger. 

Kun kr. 53,- 

KUN FÅ EKSEMPLARER TILBAGE, 
SÅ BESTIL NU! 

Bogen bestilles ved at indbetale kr. 53,- 
+ kr. 12,- (ekspedition/porto) 
på giro 9 11 77 25, SUFOI, postboks 6, 
2820 Gentofte. 

Mærk modtagerdelen »UFO Sløring«. 


UFO-emblem 



i guldsmedekvalitet 

(som nål) 

Pris: 35,- kr. 

Emblemet bestilles ved at indbetale 
kr.35,- + kr. 12,- (ekspedition og por¬ 
to) på giro 9 11 77 25, SUFOI, post¬ 
boks 6, 2820 Gentofte. 

Mærk modtagerdelen »»ufo-emblem«. 


Kommentar: 

»Weekly World News« har (som 
det også blev nævnt på bag¬ 
siden af UFO-NYT 4/88) den 
uvane at citere ikke-eksisteren¬ 
de videnskabsmænd. 

Den 12. januar 1988 kunne 
avisen udbasunere, at det for¬ 
svundne Atlantis egentlig lå på 
Mars, og at marsboerne gen¬ 
nem tusinder af år fløj til 
Jorden og handlede med 
egypterné. De hjalp også med 
ved bygningen af pyramiderne. 
Artiklen »citerer« en dr. Stephan 
Cleis, egyptolog Konrad Vetsch, 
en østtysk historiker ved navn 
dr. Seth Rausch og en norsk 
astronom ved navn Elling Gade. 
Vi må nok erkende, at vi efter 
undersøgelse af »Nakskov- 
astronomi-mødet«, ikke ser 
nogen grund til at bruge res¬ 
sourcer på videre efterforskning 
af beretninger fra Weekly World 
News. 

Næsten som et PS. kan så til¬ 
føjes, at dagbladet B.T. den 30. 
april 1989 fortalte om andre 
løgnehistorier, som blade som 
Weekly World News også stod 
bag. 

Der var i B.T. nævnt flere ek¬ 
sempler, men alligevel stod 
Weekly World News formentlig 
stadigvæk til førstepladsen 
med en beretning med navn og 
foto om en norsk baby, der var 
født med træben, og derfor 
angiveligt af navngivne forskere 
blev anset for at være et veri¬ 
tabelt bevis for reinkarnation. 
Måske vil også denne historie 
halte rundt I medierne, inden 
den bliver aflivet af behjertede 
mennesker. . 

SPØGELSESFLY 

Den Sorte Baron 
over Paris 

Af Nigel Watson. 


Lavtgående fly, der dukker op over Paris i tusmørket, forvirrer 
mange mennesker og har givet den franske regering et sikker¬ 
hedsproblem. Observationerne begyndte at strømme ind den 
sidste uge i juli 1988. Midt i august dukkede rapporter om den 
mystiske »Sorte Baron« op i aviserne. 


Aviserne skrev, at tre lufthavne nær Paris 
blev sat i alarmberedskab for at fange spøg¬ 
el sesflyveren. Ti observatører blev placeret 
på høje bygninger for at få øje på ham, og 
om natten den 8. august forfulgte en af 
flyvevåbenets helikoptere ham nogle få mi¬ 
nutter, før han slap væk. 

Myndighederne var meget foruroliget ov¬ 
er disse hændelser, da det kunne dreje sig 
om en terrorist på rekognoscering. Det 
kunne også være, at piloten (eller piloterne) 
forsøgte at efterligne Mathias Rust, der lan¬ 
dede med sit lette fly på Den røde Plads i 
Moskva. 

Spøgelsesflyveren fløj igen lavt hen over 
Paris i week-enden den 13.-14. august, hvor 
han havde held til at undgå 250 politifolk, 
der var på udkig efter ham. Dette trick for¬ 
sinkede øjensynligt en Air Inter Airbus, der 
var ved at lande i Orly lufthavn, da den fik 
øje på »et uidentificeret lille fly«. 

De myndigheder, der er ansvarlige for 
det parisiske luftforsvar, var i betydelige 
vanskeligheder, og antog, at spøgelsesflyet 
snarere var et »rigtigt« fly end et ufo. Det 
var værd at foretage en sammenligning med 
tidligere hændelser, hvor usædvanlige flyv¬ 
ende objekter havde udløst panik. 

Sagen tog en interessant vending den 17. 
august, da Today bekendtgjorde, at de hav¬ 
de fundet den »Sorte Baron«. Det blev af¬ 
sløret, at han var en velhavende 35-årig ari¬ 
stokrat med navnet le Comte de Guillaume. 
Han sagde: 

»De tror, at jeg flyver i en Cessna. Tja, 
det gør jeg somme tider. Men jeg har også 
en Piper Commanche og en Fokker fra før¬ 
ste verdenskrig. Jeg opbevarer dem på mit 
slot i en hangar, der er skjult af træer. En 
gammel trofast tjener hjælper mig med at 
vedligeholde dem. Jeg ved, at han aldrig vil 
afsløre mig.« 

Denne forklaring blev afvist af The Gu¬ 
ardian den 18. august. Her skrev man, at 
300 politifolk og soldater var på udkig efter 
flyveren, og at mån stadig opstillede teori¬ 


er. En af dem var, at flyet var et radiostyret 
modelfly. En anden, at adskillige piloter 
havde besluttet at efterabe den »Sorte Ba¬ 
ron«. En tredie teori sagde, at flyet var ble¬ 
vet samlet i et parisisk værksted. 

TV-stationen La Cinq viste en film, hvor 
spøgelsesflyveren blev forfulgt af en politi¬ 
helikopter, men det eneste, man kunne se, 
var nogle få lys, og altså ikke noget særlig 
imponerende. Nogle troede, at observatio : 
nerne var hallucinationer eller optiske illu¬ 
sioner, som nogle vordende mødre eller en 
camembert-elskende udenlandsk korre¬ 
spondent havde haft. 

I oktober 1988 dukkede endnu en forkla¬ 
ring op. Da politiet »ved et tilfælde« besøg¬ 


te den lille flyveplads Saint-Cyr-l’Ecole, let¬ 
tede spøgelsesflyveren. Flyets registrerings¬ 
nummer blev set, da det fløj over Champs- 
Elysées, og da spøgelsesflyveren vendte til¬ 
bage, ventede politiet på ham. 

Denne anholdelse virker lige lovlig let. 
Den »Sorte Baron« blev afsløret som den 
53-årige tidligere jagerpilot Albert Maltret. 
Den 10. august 1986 havde han sat sit fly 
ned på Champs-Elysées, hvilket havde re¬ 
sulteret i et tre års flyveforbud og en stor 
bøde. Politiet havde øjensynlig holdt ham 
under opsyn i flere uger, da han havdé væ¬ 
ret deres hovedmistænkte. 

Den 10. august 1988 interviewede Guar¬ 
dian Maltret, som fortalte, hvordan spøgel¬ 
sesflyveren kunne lave sine trick! Den 6. 
september 1988 pralede en maskeret mand, 
som politiet mistænker for at være Maltret, 
i TV med sine flyvninger. 

Ved første øjekast ligner dette en meget 
simpel sag med en pilot, der kan lide at lege 
Nuser. Men de mange forklaringer, teorier, 
svindelnumre og observationer komplicere¬ 
de og komplicerer stadig denne sag. Selv ef¬ 
ter at Maltret var blevet arresteret, blev en 
polititalsmand citeret for at have sagt: »Jeg 
kan selvfølgelig ikke sige, at det ikke var 
ham. Men på nuværende tidspunkt har vi 
intet, der kan forbinde ham med flyvnin¬ 
gerne i august.« 

Maltrets fly var en hvid en-motoret Ral- 
lye MS 880 Morane-Saulnier. Havde han 
fløjet en to-motoret flyvende tallerken, 
kunne denne sag måske have været mere 
simpel. □ 

Kilde: 

Fortean Times nr. 51, vinteren 1988/1989. 

Oversættelse: 

Flemming Rasmussen. 



En Rallye MS 880 i luften overTåsinge. Foto: Frank lerbæk 

UFQLOGI _ 

U NIC AT - eneståen¬ 
de eller hvad? -1, del 

Af Wim van Utrecht. 


»Alle rapporter kodes ind i vores EDB-system« - Hvem har ikke 
fra tid til anden mødt denne overskrift i et ufo-blad? Det lyder 
jo tilforladeligt, seriøst og videnskabeligt. Men er disse UFO- 
databaser noget værd? Belgieren Wim van Utrecht ser her, og 
i det følgende nummer af UFO-NYT, nærmere på dette væsent¬ 
lige spørgsmål. 


Kun meget få af de mennesker, der har hel¬ 
liget deres liv til studiet af ufo-fænomenet, 
har forstået at oprette en database, hvor 
kun tilfælde af høj kvalitet blev behandlet 
med henblik på et videnskabeligt studium. 
Hvis »ufologien« virkelig skal leve op til sit 
navn, er det meget vigtigt, at der oprettes 
en sådan database. Selv efter 40 års heftig 
ufo-debat er dette endnu ikke sket. Ingen 
har haft held til at lave et system, der kunne 
sortere de relevante oplysninger fra den sto¬ 
re mængde data, der allerede er indsamlet. 

Forskere som James McCampbell og Mi¬ 
chael Persinger, såvel som mange andre, har 
arbejdet med fortegnelser, der indeholdt en 
blanding af beretninger og beskrivelser af 
hændelser, som meget vel kan skyldes an¬ 
dre og forskellige stimuli. 

Franske og belgiske forskere har påpeg¬ 
et, at de klassiske fortegnelser, som f.eks. 
Quincy, Vallée, Saunders og Philips har la¬ 
vet, ikke er en samling af virkelige hændel¬ 
ser, men blot afspejler et sammensurium af 
spøg, svindel, rygter, misfortolkninger og, 
hvem ved, autentiske beretninger om ene¬ 
stående og bemærkelsesværdige fænome¬ 
ner (1). 

Vi har brug for kriterier for troværdig¬ 
hed og mærkværdighed, så vi er i stand til 
at sortere de veldokumenterede tilfælde 
med et troværdigt og relevant indhold fra. 
Dette kaldes at definere det fænomen, som 
vi vil undersøge. Med andre ord er vi nødt 
til at finde ud af, hvilke rapporter vi er inte¬ 
resserede i. Det er helt klart, at et mærkeligt 
uberegneligt punktlys pr. definition ikke er 
det samme som en metallisk tallerken, som 
hr. X hævder at have set stå i sin baghave. 

Når vi har defineret det, som vi vil under¬ 
søge, har vi taget det første skridt mod en 


videnskabelig forskning. Men inden for 
»ufologien« gør man ikke bare sådan, og 
»ufologerne« bruger alt for meget af deres 
tid på at diskutere disse grundlæggende 
procedurer. 

Først når vi ved, hvilket fænomen vi vil 
undersøge, og når vi har garanti for, at vo¬ 
res database kun indeholder signifikante 
hændelser med relation til dette fænomen, 
kan vi begynde en sammenlignende under¬ 
søgelse og drage meningsfulde konklusio¬ 
ner. En af SLVs (Studiegroep voor Vreem- 
de Luchverschijnselen) vigtigste opgaver i 
fremtiden er netop at etablere en sådan da¬ 
tabase. Men først er det nok klogt at se på, 
hvad der allerede er lavet inden for dette 
område, så vi kan lære af de fejltagelser, 
der er gjort. Der er ingen grund til at omta¬ 
le alle de forslag, der allerede er gjort, men 
blot se på det ene, der de seneste år har fået 
megen opmærksomhed. Selvfølgelig er der 
tale om »The U NIC AT Project«. 

Når videnskab bliver pseudo¬ 
videnskab 

I 1984 begyndte dr. J. Allen Hynek sam¬ 
men med fysikeren Willy Smith arbejdet 
med deres UNICAT. De udviklede, hvad 
de kaldte »en sofistikeret database indehol¬ 
dende oplysninger om ufo-observationer af 
høj kvalitet«. Det var deres mening at etab¬ 
lere en international fortegnelse udelukken¬ 
de med »sande UFO-tilfælde«. 

Men det står dog nu klart, at dette pro¬ 
jekt lider af samme svagheder som dets for¬ 
gængere. Hvad værre er, UNICATs histo¬ 
rie fortæller os, hvor »ufologien« fejler. 
Det kombinerer alle de svagheder, som var 
kendetegnende for de tidligere kodifikati¬ 
onssystemer, man lavede fo: at vurdere et 


tilfældes validitet (gyldighed). Af den grund, 
og da projektet stadig anses for en af de 
mest videnskabelige undersøgelser til dato, 
har vi besluttet at se nærmere på det. 

En fortegnelse over 
fejltagelser 

Når man læser om UNICAT-projektet i 
forskellige europæiske og oversøiske bøger 
og tidsskrifter, opdager man, at UNICATs 
problemer findes på tre forskellige niveau¬ 
er. 

1. Medarbejderstabens kompetence 

UNICAT samarbejder med over 60 perso¬ 
ner fra forskellige dele af Jorden. Disse 
medarbejdere (normalt populære og velan¬ 
sete ufo-forskere i deres eget land) sender 
deres »bedste« observationer til pro¬ 
jektkoordinatoren (dr. Willy Smith). 

Desværre ser det ud til, at der ikke er la¬ 
vet aftaler om, hvad der er en god observa¬ 
tion eller en dårlig. Nogle mener, at man 
kun kan tale om kvalitet, når der foreligger 
en omfangsrig rapport, mens andre er af 
den mening, at en enkelt avisnotits er nok. 
Af den grund sker den endelige udvælgelse 
først, når sagen havner hos UNICAT. 

I sit bidrag til bogen UFOs 1947-1987 (2), 
»UFOs in Latin America«, ser Willy Smith 
nærmere på troværdigheden hos samar¬ 
bejdspartnerne i Argentina, Uruguay, Chi¬ 
le, Brasilien Og Paraguay, da en stor del af 
UNICATs sager kommer netop fra disse 
lande. Willy Smiths undersøgelse bekræf¬ 
ter, hvad vi alle har frygtet: at de fleste af 
de sydamerikanske samarbejdspartnere er 
betingelsesløse - og ofte fanatiske - tilhæn¬ 
gere af den ekstra-terrestriale hypotese. Det 
eneste, flere af dem har lavet, er at videre¬ 
bringe tvivlsomme historier og holde liv i 
kendte fup-numre. Det er almindeligt 
kendt, at såkaldte ufo-forskere fra den del 
af jorden ikke altid kender forskel på seriøs 
forskning og sekterisme. Derfor er »kon¬ 
takt-bevægelsen« også meget grundfæstet 
der. 

Jeg ved af erfaring, at mindst to af UNI¬ 
CATs latinamerikanske samarbejdspartne¬ 
re ikke vil udveksle materiale med en, med¬ 
mindre man er enig med dem i, at ufoerne 
er rumskibe fra en fjern verden. 

Willy Smith er den første til at indrømme 
alt dette, dog på en meget diplomatisk må¬ 
de, da han løser problemet ved at overføre 
størstedelen af de mellem- og sydamerikan¬ 
ske tilfælde til en ny fortegnelse: MAYBE- 
CAT, en database for »måske ufoer«... 

Et første tegn på forurening? Som vi vil 
se senere, forhindrede dette ikke dårligt do¬ 
kumenterede og tvivlsomme tilfælde i at 
finde vej til UNICAT. 

2. Udvælgelsesproblemet 

Det er meget vigtigt, at man ved, hvilke kri¬ 
terier der bruges, når rapporterne optages i 
UNICAT. 

Lad os derfor se på udvælgelseskriteriet. 

I (3) står »Før et tilfælde kan accepteres 
j af UNICAT, må det opfylde visse meget 

strenge krav, bl.a.: 

a) Tilfælde med flere vidner, selv om meget 
gode enkeltvidne-hændelser i særlige tilfæl¬ 
de også kan komme i betragtning.« (- citat 
slut) 

Et krav man ikke tager så alvorligt, for 
»under særlige omstændigheder« (hvilke?!) 
kan også »meget gode« enkeltvidne-til- 
fælde (som vi håbede at kunne udelukke!) 
alligevel få en chance. 

Med den slags kriterier er alt muligt. Da 
vi undersøgte de tilfælde, der figurerer i 
UNICAT, bemærkede vi, at chancerne for 
at komme med er meget store, hvis vidnet 
har en militær baggrund. For mig ser det ik¬ 
ke ud som om, at disse »særlige omstæn¬ 
digheder« er et objektivt kriterium. 

Lige så vigtigt er det måske, at det grund¬ 
læggende kriterium »mere end et enkelt 
vidne« på forhånd udelukker flere mulige 
forklaringer på ufo-hændelsen. Dette krite¬ 
rium har sit grundlag i Willy Smiths arbejds¬ 
hypotese, at fænomenet er fysisk og kan ses 
af tilfældige vidner. Vi kan ikke bebrejde 
Willy Smith, at han har valgt dette syn¬ 
spunkt som sin personlige arbejdshypotese, 
men han skulle have gjort opmærksom på 
det fra starten. 

b) »Tilfælde undersøgt af kendte ufolo¬ 
ger , helst offentliggjort et sted i litteraturen 
uanset sprog.« (citat slut) 

Dette er et udvælgelseskrav, der skulle 
garantere undersøgelsens kvalitet, men 
højst sandsynligt vil virke modsat. 

Historien har lært os, at kendte »ufolo¬ 
ger« pr. definition ikke er det samme som 
kompetente forskere. Husk f.eks. Jimmy 
Guieus engagement i Cergy-Pontoise svin¬ 
delen (4), eller Wendelle C. Stevens’ bøger 
om Meier-tilfældet (se UFO-NYT nr. 
4/1988). De er begge kendte forfattere, der 
har brugt meget tid på at interviewe deres 
»vidner«, men alligevel har de ikke villet af¬ 
sløre sandheden bag de sensationelle på¬ 
stande, de hørte. Antonio Riberas tro på 
UMMO-sagen er et andet eksempel på lett¬ 
roenhed. 

Men heldigvis tillader UNICAT-syste- 
met, at andet materiale såvel som rappor¬ 
terne fra videnskabsmændene i det franske 
GEPAN (Groupe d’Etudes des Phénomé- 
nes Aérospatiaux Non-identifiés) finder vej 
til fortegnelsen. 

Det er fuldstændigt uforståeligt, at en de¬ 
taljeret rapport ikke nødvendigvis skal væ¬ 
re til stede. Det må gerne dreje sig om en 
beskrivelse af tilfældet i en bog eller et 
tidsskrift. Selv sproget er uden betydning. 
Men hvem hos UNICAT kan garantere, at 
en beretning skrevet på f.eks. hollandsk er 
troværdig. 

c) » Observationer skal indeholde mindst 
ti af de karakteristiske parametre , som dr. 
Hynek har specificeret i sin liste. For tiden 
har denne liste 234 punkter , men er stadig 
åben for revisioner.« (citat slut) 

Den liste, som Willy Smith henviser til, 
indeholder 225 parametre og har en del lig¬ 
heder med lignende kodificeringslister, som 
andre forskere har udfærdiget (5). 


I Hyneks liste er de forskellige observati¬ 
oners kendetegn forkortet på en mere eller 
mindre tilfældig måde. Vi må dog gøre op¬ 
mærksom på, at listen ikke indeholder kri¬ 
terier for mærkværdighed eller troværdig¬ 
hed, men kun en opremsning af den slags 
detaljer, som man altid finder i en vidnebe¬ 
retning. 

Nogle eksempler, og jeg citerer fra (6): 
»AN« for »slow ascent« (»langsom stig¬ 
ning«), »HL« for »high altitude« (»stor 
højde (5000 ft)«) og »WX« for »severe 
weatherconditions« (»voldsomme vejr¬ 
forhold«). Men også: »CA« for (child- 
ren’s accounts« (»børns beretning«) og - 
noget meget afgørende - »SW« for »single 
witness« (»enkelt vidne«). Det er helt klart, 
at den slags observationsdata ikke giver no¬ 
gen garanti for, at man kan konkludere, at 
sagen virkelig er mystisk - endsige eneståen¬ 
de. 

Ifølge dr. Smiths betingelser (c) skal der 
forefindes en »længere skrevet rapport« 
om sagen. Gør der virkelig det? Jeg fandt 
ud af, at det ikke tager ret lang tid og kræv¬ 
er ret meget fantasi at skrive en fiktiv obser¬ 
vationsrapport, der drejer sig om et fly, 
men alligevel indeholder 15 til 20 af de nød¬ 
vendige parametre. 

Der er mere. UNICATs liste over para¬ 
metre er fyldt med flertydige og ledende 
vendinger. Døm selv de følgende eksemp¬ 
ler: »UFO opmærksom på vidne«, »udvist 
nysgerrighed«, »formodet svindel«, »væse- 
nerne: venligsindede«, »jaget fly«, »pro¬ 
grammerede bevægelser«, osv... 

Min kritik vil kun delvis være berettiget, 
hvis fortegnelsen skulle bruges som en 
hjælp til at gemme så mange data som mu¬ 
ligt om en sag. Men ifølge Willy Smith er 
det parametre, som skal bruges til at afgø¬ 
re, om en sag er »god« nok til at blive opta¬ 
gef i UNICAT. 

3. Definitionsproblemet 

Det væsentlige i det tidligere omtalte er, at 
der overhovedet ikke findes nogen former 
for definition i UNICAT-systemet. 

Hvad mener projektkoordinatoren med 
»observationer af høj kvalitet« og »et trov¬ 
ærdigt vidne«? Manglen på standardiserede 
og overensstemmende definitioner er til sta¬ 
dighed et af »ufologiens« største proble¬ 
mer. 

(Bemærk venligst, at ifølge dr. Hyneks 
definition på et »UFO« (vedtaget på Provi¬ 
sional International Committee for UFO 
Research’s første møde i London i august 
1979), drejer det sig om en rapport om et 
»virkeligt UFO«, og ikke bare et eller andet 
fænomen, der forvirrer observatøren (7).) 

- Fortsættes i næste nummer . 

